


PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

          DE DISCIPLINĂ ŞI IMUNITĂŢI
	
	             Bucureşti, 15.01.2013
              Nr. PL-x 438


A V I Z

asupra proiectului de Lege privind modificarea şi completarea Legii nr.95/1997 privind declararea complexului „Memorialului victimelor comunismului şi al rezistenţei – Sighet” ca ansamblu de interes naţional, 



În conformitate cu prevederile art.95 din Regulamentul Camerei Deputaţilor, republicat, cu  modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de  Lege privind modificarea şi completarea Legii nr.95/1997 privind declararea complexului „Memorialului victimelor comunismului şi al rezistenţei – Sighet” ca ansamblu de interes naţional, transmis cu adresa  nr. PL-x 438 din 22 octombrie 2012, înregistrat sub nr.31/853 din 24 octombrie 2012. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.1 din Regulamentul Camerei Deputaţilor, republicat, cu  modificările şi completările  ulterioare,  Camera Deputaţilor este Cameră  decizională. 

Senatul, în calitate de primă Cameră sesizată, a adoptat proiectul de lege la data de 15 octombrie 2012.  

             
În temeiul prevederilor art. 61 din Regulamentul Camerei Deputaţilor, republicat, cu modificările şi completările  ulterioare, Comisia a dezbătut proiectul de lege susmenţionat, în şedinţa din  15 ianuarie 2013.


Proiectul de  lege are ca obiect  de  reglementare completarea Legii nr.95/1997 privind declararea complexului „Memorialul victimelor comunismului şi al rezistenţei – Sighet” ca ansamblu de interes naţional, cu un nou articol, art.6,  în sensul acordării dreptului Fundaţiei „Academia civică”,  ca din sumele primite din bugetul de stat şi  din alte fonduri atrase, să susţină şi  să finanţeze proiecte de recuperare a memoriei colective şi în alte localităţi din ţară sau foste locuri de  detenţie şi deportare.
  

Membrii Comisiei au examinat iniţiativa legislativă supusă avizării, expunerea de motive, avizul  favorabil al Consiliului Legislativ nr.419  din 25 mai 2012. 
În urma dezbaterilor, cu unanimitate de  voturi, s-a hotărât avizarea favorabilă  a proiectului de lege, 


În raport  de obiectul şi conţinutul  reglementării, proiectul de lege face parte din categoria legilor ordinare.

                        PREŞEDINTE,                                     SECRETAR,

               Bogdan Liviu CIUCĂ                      Theodor-Cătălin NICOLESCU    

Consilier 

